ไฟแนนซ์ทูเดย์
ต้องขอชื่นชมในสปิริตของ ศุภรัตน์ ควัฒน์กุล อดีตปลัดกระทรวงการคลัง
9 ก.พ. 2555

ต้องขอชื่นชมในสปิริตของ ศุภรัตน์ ควัฒน์กุล อดีตปลัดกระทรวงการคลัง 
ที่ขอลาออกจากข้าราชการกระทรวงการคลังในทันที หลังจากสำนักงานคณะกรรมการข้าราชการพลเรือน (ก.พ.) มีมติให้คืนตำแหน่งปลัดกระทรวง พร้อมทั้งเงินเดือนเงินประจำตำแหน่งไปถึงวันที่ถูกออกจากราชการปี 2552 แต่อดีตปลัดกระทรวงการคลังขอรับแต่บำนาญข้าราชการเท่านั้น




การลาออกของปลัดศุภรัตน์นั้น เท่ากับว่าเปิดโอกาสให้น้องๆ ในกระทรวงได้มีตำแหน่งเดิม ไม่เช่นนั้นยุ่งแน่ แถมการทำงานกับเอกชนก็มีความสุขกว่ากันเยอะเลย
...การตั้ง พยุงศักดิ์ ชาติสุทธิผล ประธานสภาอุตสาหกรรมแห่งประเทศไทย ประธานกรรมการบริหาร ธนาคารกรุงไทย ขึ้นมาเป็นประธานกองทุนประกันภัยพิบัติ 5 หมื่นล้านบาท กำลังถูกวิพากษ์วิจารณ์อย่างมาก ว่าเป็นการส่งคนที่เป็นผู้แทนของภาคอุตสาหกรรมมาดูแลเงินงบประมาณแผ่นดินที่มาจากเงินกู้ จะมีผลประโยชน์ทับซ้อนหรือไม่
...การแต่งตั้งประธานกองทุนประกันภัยพิบัตินั้น ถือว่ามีการเปลี่ยนตัวกันจนวินาทีสุดท้าย เดิมทีนั้น กิตติรัตน์ ณ ระนอง รองนายกรัฐมนตรีและ รมว.คลัง จะนั่งเป็นประธานเอง แต่สุดท้ายหวยมาออกที่ พยุงศักดิ์
...มีคนในกระทรวงการคลังพยายามใช้ชะแลงแซะ สถิตย์ ลิ่มพงศ์พันธุ์ ประธานธนาคารกรุงไทย ให้พ้นออกจากตำแหน่งอยู่ต่อเนื่อง แต่ขอบอกว่า ไม่ใช่เรื่องง่ายๆ เลย เพราะสถิตย์นั้นสไลด์เข้ามาเป็นกรรมการอิสระ ไม่ใช่เป็นกรรมการในโควตาของกระทรวงการคลังแต่อย่างใด ที่ใครจะสั่งปลด สั่งโละได้ แต่เขามาในฐานะกรรมการอิสระนั้น การจะเปลี่ยนตัวต้องอาศัยที่ประชุมผู้ถือหุ้นใหญ่นะขอรับ ถือว่าเวลาและกองหลังแน่นปึก
...อยู่ดีๆ ก็มีชื่อ นริศ ชัยสูตร อธิบดีกรมธนารักษ์ ถูกเสนอชื่อเป็นปลัดกระทรวงการคลังคนใหม่ ทำเอาใจตัวยิ้มเป็นปลื้มว่า จริงหรอ ว่าแต่ว่าพ้มไม่ยังไม่เห็นมีใครมาทาบทามผมเล้ย ฮ่าๆๆๆ m